Abu biyu kacal gwamnatin Buhari ta samar - PDP ▷ Legit.ng
Abu biyu kacal gwamnatin Buhari ta samar - PDP
5 months ago 3523 views by Naziru Dalha Taura
A wani jawabi da jam'iyyar PDP ta yi a jiya, Laraba, ta bakin kakakinta, Kola Ologbondiyan, ta ce babu wani abu da gwamnatin Buhari ta samar a Najeriya sai yunwa da tashin hankali.
Jam'iyyar PDP ta kara da cewar 'yan Najeriya na zasu kara zabar Buhari ba saboda danniya da wahalar da gwamnatinsa ta jefa su a ciki.
Kakakin na jam'iyyar PDP ya zargi shugaba Buhari da nuna da son kai, nuna halin ko-in-kula, gazawa, da kawo rabuwar kai tsakanin 'yan Najeriya.
Ologbondiyan na wadannan kalamai ne yayin karbar wasu dumbin matasa daga jihohin Kano, Katsina, da Kaduna yayin da su ka ziyarci ofishin PDP domin tabbatar da ficewar su daga jam'iyyar APC tare da jaddada goyon bayansu ga takarar Atiku Abubakar.
Ko a yammacin ranar Litinin sai da Legit.ng ta kawo ma kulabarin cewar kungiyar APC National Youth Vanguard karkashin shugabancin Alhaji Jibrilla Agama ta jagoranci wasu kungiyoyin matasa 60 zuwa jam'iyyar PDP.
DUBA WANNAN: Babbar magana: 'Yan sanda sun kama AIG na bogi a arewacin Najeriya
A sanarwar da kakakin jam'iyyar PDP, Kola Ologbondiyan, ya fitar a shafinsa na Tuwita ya ce kungiyoyin matasan sun koma PDP ne domin marawa dan takarar jam'iyyar, Atiku Abubakar, baya a zaben shekarar 2019.
A cewar sa, matasan sun ce APC ba jam'iyyar da ta dace da matasan Najeriya ba ce.
An karbi matasan ne a hedkwatar jam'iyya PDP dake Abuja.
ArewaHausa NewsSiyasar NajeriyaShugaban Matasan ArewaTarihin Rayuwar Atiku Abubakar
The richest artist in Nigeria Nigerian Ghana weaving styles MTN tariff plans Richest musician in Nigeria Bead making
Bahallatsar naira biliyan 9: Gwamna El-Rufai ya maka jami’ar Ahmadu Bello gaban kotu